Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 4832

z) Ismeri az iskolaorvos mint foglalkozás pályakövetelményeit. Saját iskolája gyakorlatának megfigyelése révén képes beszámolni érdeklődőknek az iskolaorvoslás megoldott és megoldásra váró problémáiról. aa) Ismeri az iskolagondnok mint foglalkozás pályakövetelményeit. Saját iskolája gyakorlatának megfigyelése révén képes beszámolni érdeklődőknek az iskolagondnokság megoldott és megoldásra váró problémáiról. bb) Képes a különböző tanulási módok tipizálására. Képes a különböző tanulási módok csoportosítására a tanulási eredményesség, valamint a tanulásra késztetés motívumai szempontjából. cc) Ismer négy-öt olyan taneszközt, amely a tanulás tanulását segíti. El tudja készíteni rövidített címleírásukat és rövid annotált leírásukat. Képes kritikát írni azokról saját és társai tanulási praxisának figyelembevételével. dd) Ismeri a nevelés lehetséges funkcióit, a nevelési "akciók" lehetséges fajtáit és hatásait. Ezekről tájékoztató kiselőadást képes tartani szülők, valamint tanulók körében. ee) Ismeri a tanítás funkcióit, lehetséges fajtáit és hatásait. Ezekről tájékoztató kiselőadást képes tartani szülők, valamint tanulók körében. ff) Ismeri a korrekció lehetséges funkcióit, fajtáit és hatásait. Ezekről tájékoztató kiselőadást képes tartani szülők, valamint tanulók körében. 2006/20/II. szám gg) Ismeri a rehabilitáció lehetséges funkcióit, fajtáit és hatásait. Ezekről tájékoztató kiselőadást képes tartani szülők, valamint tanulók körében. hh) Ismeri a képességfejlesztés (tréning) lehetséges funkcióit, fajtáit és hatásait. Ezekről tájékoztató kiselőadást képes tartani szülők, valamint tanulók körében. ii) Ismeri a szervezetelemző munka részfolyamatait. Képes egy-egy vizsgálati beszámoló önálló feldolgozására, majd gyakorlati teendők megfogalmazására. Segítséggel képes egy általa ismert iskola vagy óvoda szervezetelemzéséhez szükséges terv elkészítésére. jj) Ismeri a szervezetfejlesztő munka részfolyamatait. Képes egy-egy stratégiai jellegű koncepció feldolgozására, majd gyakorlati teendők megfogalmazására. Segítséggel képes egy általa ismert iskola vagy óvoda szervezetfejlesztési koncepciójának elkészítésére. kk) Ismeri a pedagógiai innovációs munka részfolyamatait. Képes egy-egy szaktanácsadói koncepció vagy terjesztési terv feldolgozására, majd gyakorlati teendők megfogalmazására. Segítséggel képes egy általa ismert közoktatási intézmény innovációs koncepciójának elkészítésére. ll) Ismeri a pedagógiai programkészítés és helyitanterv-készítés részfolyamatait. Megadott szempontok alapján képes egy adott iskola pedagógiai programjának (benne helyi tantervének) elemzésére. Segítséggel el tudja készíteni egy adott vagy választott műveltségi részterület és/vagy tantárgy helyi tantervét. mm) Ismer három – az érdeklődéséhez közel álló – professziógramot. Az alapján képes tény- és értékítéletet megfogalmazni arra vonatkozóan, hogy egy-egy általa ismert pedagógus kompetenciája, összteljesítménye milyen eltérést mutat a professziógram idealizált elgondolásaihoz viszonyítva. nn) Képes feltérképezni iskolája infrastruktúráját. Meg tudja állapítani, hogy a feltérképezett infrastruktúra mennyiben adekvát az érvényben lévő sztenderddel, az iskola funkcióival, a tanulók és pedagógusok létszámával, munkakörülményeivel. Képes minősíteni a feltérképezett infrastruktúrát a korszerűség, a használhatóság, a gazdaságosság és az állag alapján. oo) Ismeri az iskolák és óvodák időrendjét szabályozó tervezeteket (órarend, hetirend, a tanév munkarendje stb.). Ismeri az óvodák és iskolák térszerkezetét. Képes javaslatot készíteni az idő- és térviszonyokkal összefüggő diszfunkcionális működés javításához, tökéletesítéséhez. pp) Ismeri az óvodákban és az iskolákban tervezett és megfigyelhető, működő reálfolyamatok főbb típusait. Önállóan képes az egy adott típusba sorolható reálfolyamatok részletezésére, analízisére is. qq) Ismeri az óvodákban és az iskolákban tervezett és megfigyelhető, működő irányítási (vezetési) folyamatok főbb típusait. Önállóan képes egy adott iskolavezetés szervezeti rendjének tanulmányozására, az irányítási (vezetési) folyamatok sikerességének, anomáliáinak feltárására rr) Ismeri az óvodákban és az iskolákban tervezett és megfigyelhető, működő információs folyamatok főbb típusait. Önállóan képes az egy adott típusba sorolható információs folyamatok részletezésére, analízisére is. ss) Tényszerűségre és adatszerűségre törekedve képes az iskolaügyet szabályozó törvények bemutatására kisebb csoport (tanulók, szülők) előtt. Segítséggel képes azok kritikájára is. tt) Tényszerűségre és adatszerűségre törekedve képes a pedagógusok munkavállalását szabályozó törvények bemutatására kisebb csoport (tanulók, szülők) előtt. Segítséggel képes azok kritikájára is. uu) Tényszerűségre és adatszerűségre törekedve képes a szülői és a gyermeki jogokat szabályozó törvények bemutatására kisebb csoport (tanulók, szülők) előtt. Segítséggel képes azok kritikájára is. vv) Tényszerűségre és adatszerűségre törekedve képes a magyar közoktatást tartalmát szabályozó dokumentumok bemutatására kisebb csoport (tanulók, szülők) előtt. Segítséggel képes azok kritikájára is. ww) Tényszerűségre és adatszerűségre törekedve képes iskolája alapító okiratának bemutatására kisebb csoport (tanulók, szülők) előtt. Segítséggel képes annak kritikájára is. xx) Tényszerűségre és adatszerűségre törekedve képes iskolája szervezeti és működési szabályzatának bemutatására kisebb csoport (tanulók, szülők) előtt. Segítséggel képes annak kritikájára is. yy) A rendelkezésére álló dokumentumok alapján képes számbavenni egy-egy óvoda, iskola értéktételezéseit. Önállóan képes az értékválasztás motívumainak felfedésére, megfogalmazására. 2006/20/II. szám zz) A rendelkezésére álló dokumentumok alapján képes számbavenni egy-egy óvoda, iskola helyi programjában, helyi tantervében és taneszközeiben tetten érhető kultúraelemeket. Segítséggel képes azokat elemezni a művészi és tudományos hitelesség, valamint az életkori elsajátíthatóság szempontjából. aaa) Tapasztalatai, élményei mozgósításával képes megítélni egy egy óvodában, iskolában a kultúra közvetítésére (tanításra, nevelésre) vállalkozók kompetenciáját, hitelességét. bbb) Képes összegyűjteni egy-egy iskola vagy óvoda diszfunkcionálisan működő és/vagy irreleváns értéktételezéseit. Segítséggel tisztázni tudja az irreleváns értékválasztások okait. ccc) Képes összegyűjteni egy-egy iskola vagy óvoda praxisában a tanulás ignorációjának és tagadásának tüneteit. Megfigyelés, tapasztalatgyűjtés révén le tudja írni a kortárs csoportban ható szubkultúra jellegzetességeit, tendenciáit. ddd) Képes összegyűjteni egy-egy iskola vagy óvoda praxisában a dilettáns (kvázi) tanulássegítés (tanítás, nevelés) tüneteit. Szakirodalom alapján ismertetni tudja érdeklődők számára a pedagógusképzés és – továbbképzés kritikus pontjait és azokat – segítséggel – összefüggésbe képes hozni a dilettáns tanulássegítéssel. eee) Adatokat, tényeket képes összegyűjteni egy-egy óvoda vagy iskola érdekérvényesítést kifejező szervezeteiről. Az összegyűjtött tények, adatok birtokában meg tudja ítélni e szervezetek működésének jellemzőit. Képes azok értékelésére egy-egy maga által választott szempont alapján. fff) Tapasztalatgyűjtés révén képes számbavenni azokat a témákat amelyek országosan és helyileg is foglalkoztatják az iskolai és a szakmai közvéleményt, valamint a széles nyilvánosságot is. E témák helyi és országos aktuális alakulását nyomon tudja követni sajtófigyeléssel, a rádió és a televízió hírműsorainak figyelésével. ggg) Tényszerűségre és adatszerűségre törekedve képes a sztrájkjog, a gyülekezési jog iskolát érintő témáinak bemutatására kisebb csoport (tanulók, szülők) előtt. Segítséggel képes azok kritikájára is. hhh) Képes a napi sajtó és a média közoktatással foglalkozó cikkeinek, műsorainak nyomon követésére, tényszerűségre és adatszerűségre törekvő ismertetésére csoport (tanulók, szülők) előtt. Segítséggel képes azok kritikájára is. iii) Ismeri a családtípusokat. Tudja, milyen eszközök (szervezeti formák, érintkezési módok) állnak a pedagógusok rendelkezésére az egyes családokban folyó pedagógiai gyakorlat feltárásához, megismeréséhez. E szempontok alapján családmegismerési tervek összeállítására és kivitelezésére képes. jjj) Tájékozottsággal rendelkezik iskolája családdal való együttműködési alkalmairól és formáiról. Ezen alkalmakat és formákat képes megítélni az információáramlás pontossága, az értékelés, a vizsgáltatás, a pályaszocializáció segítése szempontjából. kkk) Tudja, mit jelent a pedagógiai tapasztalati tudás. Képes összegyűjteni legalább húsz olyan kifejezést, amelyben a pedagógiai tapasztalati tudás ölt nyelvi formát. lll) Olvasmányélményei alapján fel tudja idézni legalább öt korszakos jelentőségű filozófus nevelésre, iskolákra vonatkozó elképzeléseit mmm) A tanév során elolvas legalább öt pedagógiai jellegű tanulmányt és/vagy kutatási bszámolót. Ezekről képes beszámolni érdeklődő társainak. nnn) A tanév során elolvas legalább öt pedagógiai jellegű kutatási bszámolót. Ezekről képes beszámolni érdeklődő társainak. ooo) Ismer legalább öt ma élő és ható pedagógiai irányzatot. Ezekről képes beszámolni érdeklődő társainak. ppp) Önállóan képes összehasonlítani a pedagógia rendszerét legalább öt más tudományterülettel az ontológiai, episztemológiai, funkcionális és metodológiai dimenziók figyelembevételével. qqq) Ismer legalább két olyan szépirodalmi alkotást, amelynek témája az iskola. Egy általa választott szépirodalmi műfajban képes megörökíteni saját megélt iskolai élményeit. rrr) Ismer legalább két olyan képzőművészeti alkotást, amelynek témája az iskola. Egy általa választott képzőművészeti technikával képes vizuálisan kifejezni iskolai élményeit vagy iskolához való viszonyát. sss) Ismer legalább két olyan filmművészeti alkotást, amelynek témája az iskola. 2006/20/II. szám ttt) Képes tájékoztatást adni érdeklődőknek a FEOR pedagógusszakmára vonatkozó információiról. Segítséggel képes azok kritikájára is. uuu) Képes tájékoztatást adni érdeklődőknek a pedagógusszakmára vonatkozó jogszabályokról. Segítséggel képes azok kritikájára is. vvv) Ismeri a Pedagógus-etikai kódex szerkezetét. Képes annak tartalmát vitatni a pedagógus szakmai és eredményfelelőssége szempontjából. www) Ismeri az iskolában tetten érhető pedagógiai műhibák típusait. Javaslatot tud tenni néhány tipikus műhiba koreekciójára. xxx) Ismeri a családban tetten érhető pedagógiai műhibák típusait. Javaslatot tud tenni néhány tipikus műhiba koreekciójára. yyy) Kiselőadás keretében be tudja mutatni a tanult kiemelkedő pedagógiai gondolkodók rövid életrajzát, fel tudja sorolni alapvető műveiket. Képes felidézni egy-két tételmondatot a megismert pedagógiai gondolkodók a munkásságából. zzz) Fel tud idézni hét-tíz – a kötelező iskolázás európai történetében tetten érhető – korszakhatárra vonatkozó tényt és adatot. aaaa) Fel tud idézni hét-tíz – a kötelező iskolázás magyarországi történetében tetten érhető – korszakhatárra vonatkozó tényt és adatot. bbbb) Képes felsorolni az iskolaügy jelenének három-négy válságtünetét. Javaslatot tud tenni az orvoslásuk módjára is. cccc) A tanév során elolvas legalább két olyan cikket, amely az információs társadalomra vonatkozó tudnivalókat, előrejelzéseket tartalmaz. Ezek alapján le tudja írni az iskola jövőbeni szerepét, helyét a társadalomban. II. BEVEZETÉS AZ ISKOLAI GYAKORLATOKBA dddd) Ismeri legalább két pályaalkalmassági teszt nevét, szerkezetét. Egyszerűbb pályaalkalmassági vizsgálatot el tud végezni segítséggel. eeee) Ismeri legalább két kommunikációs képességfejlesztő tréning nevét, gyakorlattípusait. Ezeket önállóan el is tudja végezni.. Maga is ki tud hasonlókat találni. ffff) Ismeri legalább két kooperációs képességfejlesztő tréning nevét, gyakorlattípusait. Ezeket önállóan el is tudja végezni.. Maga is ki tud hasonlókat találni. gggg) Ismeri legalább két olyan tréning nevét, gyakorlattípusát., amely a megosztott és koncentrált figyelem kialakulását segíti. Ezeket önállóan el is tudja végezni. Maga is ki tud hasonlókat találni. hhhh) Ismeri azokat az elemzési szempontokat, amelyek a különböző munkaszerepekben tevékenykedő pedagógusok tanítási órán, illetve egyéb szervezett tanulási alkalmakon megfigyelhető tevékenységeinek feltárását, megítélését segítik. Önállóan képes a szakszerű elemzésre. iiii) Ismeri azokat az elemzési szempontokat, amelyek a különböző munkaszerepekben tevékenykedő tanulók tanítási órán, illetve egyéb szervezett tanulási alkalmakon megfigyelhető tevékenységeinek feltárását, megítélését segítik. Önállóan képes a szakszerű elemzésre. jjjj) Előzetes felkészülés alapján képes önállóan összeállítani, kivitelezni és elemezni tanulásszervezési tréningeket. kkkk) Előzetes felkészülés alapján képes önállóan összeállítani, kivitelezni és elemezni játékokat különböző életkorú tanulók számára. llll) Előzetes felkészülés alapján képes önállóan összeállítani, kivitelezni és elemezni különböző, iskolában végezhető munkanemeket mmmm) Előzetes felkészülés alapján képes önállóan összeállítani, kivitelezni és elemezni iskolai ügyeletet. nnnn) Előzetes felkészülés alapján képes önállóan megfigyeléseket végezni az ellenőrzési, az értékelési és az osztályozási folyamatokban. oooo) Ismeri a tanügyi dokumentumokat, tudja azokat vezetni. A racionalizálásukra javaslatot tud tenni. pppp) Ismer és rendszeresen olvas legalább nyolc pedagógiai sajtóterméket, folyóiratot. qqqq) A tanév során elolvas legalább öt pedagógiai szakkönyvet. rrrr) Megfigyelései, személyes tapasztalatai alapján tárgyszerű tapasztalatleírást képes készíteni pedagógiai tapasztalatairól. Interjú, és/vagy riport keretében is képes tudósítani a pedagógia világáról. 2006/20/II. szám Tárgyi feltételek  A témakört képviselő könyv- és folyóiratállomány  Video  Magnó A szükséges tankönyvek, segédkönyvek és egyéb taneszközök jegyzéke  1993. évi LXXIX. Törvény a közoktatásról  Zsolnai József: Bevezetés a pedagógiai gondolkodásba Bp., 1996, Nemzeti Tankönyvkiadó  Zsolnai József: Az értékközvetítő és képességfejlesztő pedagógia. Bp., 1995., Holnap KKT -ÉKP Központ A tananyagelsajátítás, az ellenőrzés és az értékelés módszerei A tananyagelsajátítást szolgáló módszerek Az ellenőrzést szolgáló módszerek Az értékelést szolgáló módszerek  Saját élmények és tapasztalatok rendszerezése a pedagógia kategóriarendszerének alkalmazásával  Megfigyelések a család és az iskola keretei között  Pedagógiai folyamatok leírása és elemzése  Az iskolaügyet szabályozó törvényszöveg elemzése és értelmezése  Neveléstörténeti szövegek értelmezése  Iskolai dokumentáció tanulmányozása  Tantervelemzés  Tankönyv- és taneszközelemzés  Interjúk készítése az iskolai élet szereplőivel  Közreműködés iskolai kísérletek tervezésében, kivitelezésében  Ismeretterjesztő cikk készítése a helyi sajtó számára pedagógiai témákról  Pedagógiai műhibák argumentálása szakmai vita keretében  Pedagógiai szócikkek készítése  A tartalmi szabályozás kritikája szóban és írásban  Ismeretterjesztő előadás szülők számára  Viták szervezése pedagógiai témákról  Személyes kompetenciák egybevetése a pedagógus szakma egy-egy professziógramjával  Pedagógus pályára való alkalmasság kritériumainak egybevetése saját pedagógiai teljesítményekkel  A személyes pedagógiai szakmai tudás egybevetése a kívánatos pedagógus attitűddel, magatartással és nevelési stílussal 2006/20/II. szám ☺ PSZICHOLÓGIA

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes